DA
C 463/24
Den Europæiske Unions Tidende
5.12.2022
Konklusion 1) Anmodningen om genoptagelse af udeblivelsesdom af 25. juni 2020, Malacalza Investimenti mod ECB, T-552/19, EU:T:2020:294, hvorved Retten annullerede ECB’s afgørelse af 12. juni 2019 om afslag på aktindsigt i ECB’s afgørelse af 1. januar 2019 om midlertidigt at sætte Banca Carige SpA under administration og i de øvrige tilhørende dokumenter, afvises, og følgelig stadfæstes udeblivelsesdommen om annullationen af ECB’s afgørelse af 12. juni 2019.
2) ECB betaler sagsomkostningerne.
(1)
EUT C 328 af 30.9.2019.
Rettens dom af 28. september 2022 — LAICO mod Rådet (Sag T-627/20) (1) (Fælles udenrigs- og sikkerhedspolitik – restriktive foranstaltninger på baggrund af situationen i Libyen – indefrysning af midler – liste over personer, enheder og organer, der er omfattet af indefrysningen af midler og økonomiske ressourcer – opretholdelse af sagsøgerens navn på listen – urigtigt skøn) (2022/C 463/32) Processprog: engelsk Parter Sagsøger: Libyan African Investment Company (LAICO) (Tripoli, Libyen) (ved advokaterne A. Bahrami og N. Korogiannakis) Sagsøgt: Rådet for Den Europæiske Union (ved M.-C. Cadilhac og V. Piessevaux, som befuldmægtigede)
Sagens genstand Med sit søgsmål anlagt i henhold til artikel 263 TEUF har sagsøgeren nedlagt påstand om annullation af dels Rådets gennemførelsesafgørelse (FUSP) 2020/1137 af 30. juli 2020 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen (EUT 2020, L 247, s. 40) og Rådets afgørelse (FUSP) 2021/1251 af 29. juli 2021 om ændring af afgørelse (FUSP) 2015/1333 om restriktive foranstaltninger på baggrund af situationen i Libyen (EUT 2021, L 272, s. 71), for så vidt som sagsøgerens navn herved er blevet opretholdt på den liste over enheder, der er indeholdt i bilag IV til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (EUT 2015, L 206, s. 34), dels Rådets gennemførelsesforordning (EU) 2020/1130 af 30. juli 2020 om gennemførelse af artikel 21, stk.
2, i forordning (EU) 2016/44 om restriktive foranstaltninger på baggrund af situationen i Libyen (EUT 2020, L 247, s. 14) og Rådets gennemførelsesforordning (EU) 2021/1241 af 29. juli 2021 om gennemførelse af artikel 21, stk.
2, i forordning (EU) 2016/44 om restriktive foranstaltninger på baggrund af situationen i Libyen og om ophævelse af forordning (EU) nr.
204/2011 (EUT 2021, L 272, s. 1), for så vidt som sagsøgerens navn herved er blevet opretholdt på den liste over enheder, der er indeholdt i bilag III til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr.
204/2011 (EUT 2016, L 12, s. 1).
Konklusion 1) Rådets gennemførelsesafgørelse (FUSP) 2020/1137 af 30. juli 2020 om gennemførelse af afgørelse (FUSP) 2015/1333 om restriktive foranstaltninger på baggrund af situationen i Libyen og Rådets afgørelse (FUSP) 2021/1251 af 29. juli 2021 om ændring af afgørelse (FUSP) 2015/1333 om restriktive foranstaltninger på baggrund af situationen i Libyen annulleres, for så vidt som navnet på Libyan African Investment Company (LAICO) herved er blevet opretholdt på den liste over enheder, der er indeholdt i bilag IV til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP.